వసంత కోకిల

వసంత కోకిల కమల్ హాసన్, శ్రీదేవి నాయికా నయకులుగా బాలు మహేంద్ర దర్శకత్వంలో 1982 లో విడుదలైన తెలుగు చిత్రము. హిందీలో ఇది సద్మాగా 1983 జూలై 8 న విడుదలైనది. ఈ చిత్రంలో తమ నటనకు కమల్ హాసన్, శ్రీదేవి విమర్శకుల ప్రశంసలు అందుకున్నారు.

కథ 
లక్ష్మి (శ్రీదేవి) ఆధునిక భావాలు కల యువతి. ఒకసారి కారు నడుపుతుండగా ప్రమాదానికి గురై ఆసుపత్రిలో అపస్మారక స్థితిలోకి వెళ్ళిపోతుంది. కొద్దిరోజులకు తన గత జీవితాన్ని మరిచిపోయి ఆరేళ్ళ బాలిక వలె ప్రవర్తిస్తుంటుంది.ఆసుపత్రి నుండి పారిపోయి ఒక వ్యభిచార గృహానికి చేరుతుంది. అక్కడి నుండి ఆమెను సోము (కమల్ హాసన్) అనే ఒక ఒంటరి ఉపాధ్యాయుడు కాపాడి ఆశ్రయమిస్తాడు. ఆమె రాకతో అతని ఒంటరితనము దూరమౌతుంది. వారిద్దరూ కొద్దికాలంలోనే చాలా దగ్గరవుతారు. ఈ విషయాలన్నీ తెలియని రక్షకభటులు లక్ష్మి కోసం, ఆమెను కిడ్నాప్ చేసిన నేరగాళ్ళ కోసం వెతుకుతుంటారు. కొద్దికాలానికి లక్ష్మికి గతం గుర్తుకువచ్చి తన తల్లితండ్రుల వద్దికు వెళ్ళిపోతుంది. ఈ క్రమంలో సోము పడే వేదన వర్ణణాతీతం. ఆమెకు తాము కలిసి గడిపిన రోజులను గుర్తు చేయాలని సోము చేసే ప్రయత్నాలన్నీ విఫలమౌతాయి.

తారాగణం 
 కమల్ హాసన్ ... కె. సోంప్రకాష్ అలియాస్ సోము
 శ్రీదేవి ... రశ్మి
 సిల్క్ స్మిత
 వై.జి.మహేంద్రన్

పాటలు 
 కథగా కల్పనగా కనిపించెను
 భోజరాజు కాలంలోన 
 ఈ లోకం అతి పచ్చన 
 మనకోసం వేకువయ్యేను 
 ఊరించే వయసిది లాలించే

పురస్కారములు  
(తమిళ మాతృక - మూండ్రాం పిఱై చిత్రానికి)
పరిశీలన:
కమల హాసన్ జాతీయ ఉత్తమ నటుడు

ఫిల్మ్ ఫేర్ పురస్కారము 
 శ్రీదేవి ... ఉత్తమ నటి
వనరులు : వసంత కోకిల

మూలాలు

బయటి లంకెలు 
 

1982 తెలుగు సినిమాలు
కమల్ హాసన్ నటించిన చిత్రాలు
తెలుగు డబ్బింగ్ సినిమాలు
సిల్క్ స్మిత నటించిన సినిమాలు